Reykjavík

Reykjavík je hlavné a najväčšie mesto Islandu. Je to najsevernejšie ležiace hlavné mesto na svete, nachádza sa takmer pri severnom polárnom kruhu. Leží v juhozápadnej časti ostrova pri zálive Faxaflói. Mesto Reykjavík malo 135 814 obyvateľov v roku 2016. Je v ňom rybársky, vlnársky, kožiarsky a lodiarsky priemysel. Zásoby teplej vody pochádzajú z horúcich prameňov. Na juh od mesta je satelitné prístavné mesto Hafnarfjörður. Poloha Reykjavík leží na juhozápade Islandu. Cez mesto preteká rieka Elliðaár, ktorej dva pramene vyvierajú v pohorí Bláfjöll, po ich sútoku sa stáva z potokov rieka Suðurá, ktorá neskôr vytvorí menšie jazero Helluvatn, ktoré je súčasťou väčšieho jazera Elliðavatn. Obidve jazerá patria do prírodnej rezervácie Heiðmörk. Rieka Elliðaár sa stáva riekou, až keď opúšťa jazero Elliðavatn, ktoré sa nachádza na juhovýchode mesta a ústi do zálivu Elliðaárvogur. Keďže Island je ostrov vytvorený sopečnou činnosťou, tak aj okolie mesta je prevažne tvorené z vyvretých hornín (Diorit, Granit, Bazalt, a pod.) Dejiny Mesto (respektíve osada) bolo založené vikinským osadníkom Ingólfurom Arnarsonom už v roku 874. Pomenoval ho Reykjavík, čo znamená v islandčine dymová zátoka od termálnych prameňov a gejzírov v jeho okolí. Neskôr sa začala osada vyvíjať vďaka augustiniánskému kláštoru postaveným na neďalekom ostrove Víðey v roku 1226. V polovici 18. storočia chcel miestny podnikateľ rozvinúť hospodárstvo a ľahký priemysel. V tom čase bola v meste vybudovaná kresťanská katedrála a mesto sa stalo významným obchodným a námorným uzlom. 18. augusta 1786, vtedy 167 žijúcich obyvateľov v osade priznalo mestské právo. Od roku 1904 bolo mesto poctený titulom sídelného mesta vlády ostrova. Univerzita Háskóli Íslands bola v meste založená o 7 rokov neskôr roku 1911. Obyvateľstvo Postupný vzrast populácie v Reykjavíku od roku 1786. Významné objekty univerzita námorná škola divadlo múzeum Radnica mesta Islandská národná galéria pamiatkové drevené domy evanjelický kostol Hallgrímskirkja Imagine Peace Tower (pamätník Johna Lennona) na ostrove Víðey Šport V meste sídlia futbalové kluby Valur a Knattspyrnufélag Reykjavíkur. Mužský hádzanárský klub Valur Reykjavík je 21-násobným majstrom Islandu. Zoznam ostatných športových klubov Ungmennafélagið Fjölnir Fylkir Knattspyrnufélagið Fram Víkingur Þróttur Íþróttafélag fatlaðra í Reykjavík Íþróttafélag Reykjavíkur Skotfélag Reykjavíkur Skautafélag Reykjavíkur Tennis- og badmintonfélag Reykjavíkur Skylmingafélag Reykjavíkur Osobnosti mesta Halldór Kiljan Laxness (* 1902 – † 1998), prozaik, básnik, dramatik, esejista a prekladateľ Friðrik Þór Friðriksson (* 1954), režisér Arnaldur Indriðason (* 1961), spisovateľ Björk (* 1965), speváčka Baltasar Kormákur (* 1966), herec Partnerské mestá Helsinky, Fínsko Kingston upon Hull, Spojené kráľovstvo Kodaň, Dánsko Nuuk, Grónsko Oslo, Nórsko Petrohrad, Rusko Seattle, Spojené štáty americké Štokholm, Švédsko Tórshavn, Faerské ostrovy Vilnius, Litva Winnipeg, Kanada Iné projekty Commons ponúka multimediálne súbory na tému Reykjavík Externé odkazy Obrázková galéria mesta (islandčina) Oficiálna domovská stránka mesta (islandčina) Navštívte Reykjavík (angličtina) Archivované 2006-04-21 na Wayback Machine